I august 2011 ble 24 pakistanske soldater drept i et NATO-ledet angrep. Regjeringen i Pakistan svarte med å nekte NATO- og ISAF- styrker å bruke pakistanske forsyningslinjer. Pakistan krevde en unnskyldning, og den 6. juni 2012 uttalte Khar at «høyere prinsipper bør prioriteres fremfor politisk populære hensyn», og utfordret USA til å «leve opp til sine demokratiske idealer ved å respektere viljen til Pakistans valgte lovgivende forsamling». USA stoppet økonomisk støtte til Pakistan 15. desember 2011. Khar advarte mot konsekvensene av amerikanernes handlinger, og påstod at disse ville resultere i et nederlag i krigen mot terror fordi Pakistan ikke kunne vinne uten amerikansk hjelp. miniatyr|Khar på Enhanced Strategic Dialogue Review i London. Khar reiste 21. januar 2012 i all hemmelighet til Moskva med agenda om å styrke de bilaterale forbindelsene mellom Pakistan og Russland, da Pakistans forhold til USA var anstrengt. På møtet inviterte hun de russiske lederne til Pakistan, og anmodet om å opprettholde et bilateralt samarbeid og støtte til et «afghanskledet og afghanskkontrollert» forsøk på å skape fred i. 12. august 2012 talte hun på den 16. toppmøtet til i Teheran. Khar hevdet at regional stabilitet var satt i fare på grunn av den økende spenningen knyttet til Irans kjernefysiske program. Hun sa videre at en «fredelig løsning på dette problemet er fortsatt mulig på grunnlag av gjensidig tillitskapende tiltak og sikkerhetsforsikringer mot eksterne trusler».